ฮั่งเส็งปิดเช้าลบ 117.56 จุด จากแรงขายทำกำไร
ฮั่งเส็งปิดเช้าลบ 117.56 จุด จากแรงขายทำกำไร
14 ก.ย. 2560

ดัชนีฮั่งเส็งตลาดหุ้นฮ่องกงปิดเช้าปรับตัวลดลง  โดยดัชนีฮั่งเส็งลดลง 117.56 จุด หรือ 0.42% ปิดภาคเช้าที่ 27,776.52 จุด  เนื่องจากนักลงทุนยังคงเดินหน้าเทขายทำกำไรต่อเนื่องจากวานนี้ พร้อมกับจับตาดูข้อมูลเงินเฟ้อของสหรัฐที่จะมีการเปิดเผยในช่วงค่ำวันนี้ตามเวลาไทย
นักลงทุนจับตาข้อมูลดัชนีราคาผู้บริโภค (CPI) ของสหรัฐที่จะมีการเปิดเผยในวันนี้ โดยข้อมูลดังกล่าวอาจเป็นตัวบ่งชี้กรอบเวลาในการปรับขึ้นอัตราดอกเบี้ยครั้งต่อไปของธนาคารกลางสหรัฐ (เฟด) ซึ่งนักลงทุนคาดการณ์ว่ามีโอกาสเพียง 41.1% ที่เฟดจะปรับขึ้นอัตราดอกเบี้ยในการประชุมเดือนธ.ค.นี้